La iap 15 tylli ki sniang ha Meghalaya na ka jingpang “Classical swine fever” ha ki ar bnai | SP News Agency\nHome Khasi News La iap 15 tylli ki sniang ha Meghalaya na ka jingpang “Classical swine fever” ha ki ar bnai\nShillong, Jymmang 05: Naduh u bnai Lber haduh mynta ka sngi ki sniang kiba la ipa ha East Khasi Hills bad Ri Bhoi District ki long 15 tylli naduh u bnai Lber haduh mynta ka sngi na ka daw jong ka jingpang kaba la tip kum ka “Classical Swine Fever”.\nU Director jong ka tnad ri jingri jong ka sorkar jylla u GMRA Marak haba kren ha u SP News Agency u la iathuh ba ka jingiap jong kine ki sniang kam shym la jia ha ka juh ka sngi hynrei kala jia naduh shiteng jong u bnai Lber bad ka dang iai bteng haduh mynta ka sngi.\nLa iathuh ba 6 tylli ki sniang kila iap ha Mawphlang bad u 1 ha Marbisu, hapoh jong ka East Khasi Hills District kaba hap hapoh jong ka Mawphlang C&RD Block bad 7 tylli ki la iap ha Zero Point bad u wei ha Umran Dairy jong ka Ri Bhoi District kaba hap hapoh jong ka Umsning Block.\nU Dr Marak u la iathuh ba ka jingiap jong kine ki sniang kala long hala ka jong ka jong ka sngi kam dei ha ka juh ka sngi bad ia kane ka jinglap ba ki iap na ka daw jong ka jingpang kaba la tip kum ka “Classical Swine Fever” ha dien ba kila leh ia ka post mortem ha Laboratory kaba don ha Lumdiengjri.\nKitei ki sniang baroh kiba la iap kid ei na ka juh ka jingpang, ia u ba iap mynta ka sngi ha Umran Dairy yn danghap leh ia ka post mortern la shai ka sngi da ki doktor jong ka tnad Ri Jingri yn sa lah ban tip ia kadaw jong ka jingiap. La ong ba kane ka jingpang kan nym ktah ia ki briew.